hindi nila sarili ang kasalanan, padre, ang sagot ni isagani, ang kasalanan ay nasa sa mga nagturo sa kanila ng pagbabalatkayong ugali, nasa mga sumisiil sa malayang kaisipan, sa malayang pangungusap. dito, ang lahat ng pagkukurong sarili, ang anomang salita na hindi kasang ayon ng nasa ng nakapangyayari, ay ipinalalagay na pagkapilibustero, at alam ninyong maigi ang kahulugan ng salitang ito: baliw ang sa pagnanasang masabi lamang na malakas ang iniisip ay hahanda sa pagtitiis ng mga pag uusig! ano ang mga pag uusig na inyong tinitiis? fernandez na itinaas ang ulo, hindi ko kayo binayaang mangusap ng malaya sa aking klase? ngunit gayon man, kayoy isang maitatangi, na, kung tunay ang sinasabi, ay dapat kong ituwid, upang mapalaganap ang kaugalian, kung mangyayari, upang maiwasan ang masamang halimbawa! ngumiti si isagani.